CELEX: 52019PC0622
Language: mt
Date: 2019-11-29 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza l-ftuħ tan-negozjati dwar l-emendar tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk

IL-KUMMISSJONI EWROPEA
            Brussell, 29.11.2019
            COM(2019) 622 final
            Rakkomandazzjoni għal
            DEĊIŻJONI TAL-KUNSILL
            li tawtorizza l-ftuħ tan-negozjati dwar l-emendar tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAR-RAKKOMANDAZZJONI
            
            
               
                  Il-Ftehim Interbus dwar it-trasport okkażjonali internazzjonali tal-passiġġieri bil-kowċ u bix-xarabank(
                     1
                  ) (minn hawn ’il quddiem imsejjaħ il-“Ftehim Interbus”) daħal fis-seħħ fl-1 ta’ Jannar 2003. L-Unjoni Ewropea hija Parti Kontraenti għall-Ftehim Interbus (
                     2
                  ).
               
               
                  Il-Ftehim Interbus attwalment ikopri t-trasport okkażjonali internazzjonali tal-passiġġieri bil-kowċ u bix-xarabank. 
               
               
                  Fil-5 ta’ Diċembru 2014 (
                     3
                  ), il-Kunsill awtorizza lill-Kummissjoni tiftaħ in-negozjati, f’isem l-Unjoni Ewropea, biex il-kamp ta’ applikazzjoni tal-Ftehim Interbus jiġi estiż għat-trasport regolari u għal dak regolari speċjali tal-passiġġieri bil-kowċ u bix-xarabank. Taħt l-istess awtorizzazzjoni mill-Kunsill, il-Kummissjoni nnegozjat Protokoll li jestendi l-possibbiltà tal-adeżjoni għall-Ftehim Interbus għar-Renju tal-Marokk.  
               
               
                  Fis-16 ta’ Lulju 2018 (
                     4
                  ), abbażi tal-proposta tal-Kummissjoni, il-Kunsill adotta d-Deċiżjonijiet dwar l-iffirmar taż-żewġ Protokolli.
               
               
                  L-Artikolu 20(1) tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank (minn hawn ’il quddiem “il-Protokoll dwar is-servizzi regolari u s-servizzi regolari speċjali”) u l-Artikolu 2 tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk (minn hawn ’il quddiem “il-Protokoll dwar ir-Renju tal-Marokk”) jistipulaw rispettivament li: “Dan il-Protokoll għandu jkun miftuħ għall-iffirmar fi Brussell mis-16/07/2018 sas-16/04/2019 fis-Segretarjat Ġenerali tal-Kunsill tal-Unjoni Ewropea li għandu jaġixxi bħala d-Depożitarju tal-Protokoll.”
               
               
                  Qabel tmiem il-perjodu għall-iffirmar, jiġifieri sas-16 ta’ April 2019, kien hemm Parti Kontraenti waħda biss għall-Ftehim Interbus li ffirmat il-Protokoll dwar is-servizzi regolari u s-servizzi regolari speċjali u erba’ Partijiet Kontraenti għall-Ftehim Interbus iffirmaw il-Protokoll dwar ir-Renju tal-Marokk. 
               
               
                  Il-Protokoll dwar is-servizzi regolari u s-servizzi regolari speċjali jipprevedi, fir-rigward tad-dħul fis-seħħ tiegħu, li d-dispożizzjonijiet rilevanti tal-Ftehim Interbus, b’mod partikolari l-Artikoli 27 u 28 tiegħu, għandhom japplikaw mutatis mutandis. Skont dawn il-proċeduri, il-Ftehim għandu jiġi approvat jew irratifikat mill-firmatarji f’konformità mal-proċeduri tagħhom stess u għandu jidħol fis-seħħ għall-Partijiet Kontraenti li japprovawh jew jirratifikawh hekk kif erba’ Partijiet Kontraenti, inkluża l-UE, ikunu approvawh jew irratifikawh. Ir-referenza għall-firmatarji timplika li sabiex il-Protokoll dwar is-servizzi regolari u s-servizzi regolari speċjali jkun jista’ jidħol fis-seħħ, huwa meħtieġ li jkun hemm mill-inqas erba’ Partijiet Kontraenti li jiffirmawh u li, konsegwentement, japprovawh jew jirratifikawh. Kif imsemmi hawn fuq, qabel ma għadda l-perjodu li matulu l-Protokoll dwar is-servizzi regolari u s-servizzi regolari speċjali kien miftuħ għall-iffirmar, l-Unjoni biss kienet iffirmatu.
               
               
                  Min-naħa tiegħu, il-Protokoll dwar ir-Renju tal-Marokk jipprevedi li għandu jiġi ffirmat, approvat jew irratifikat mill-firmatarji skont il-proċeduri tagħhom stess. Madankollu, dan ma jipprevedix għall-adeżjoni tal-Partijiet Kontraenti li ma jkunux iffirmawh, approvawh jew irratifikawh. Kif imsemmi hawn fuq, qabel ma għadda l-perjodu li matulu l-Protokoll dwar ir-Renju tal-Marokk kien miftuħ għall-iffirmar, dan kien għadu ma ġiex iffirmat mill-Partijiet Kontraenti kollha għall-Ftehim Interbus.
               
               
                  Fid-dawl ta’ dan ta’ hawn fuq, sakemm il-perjodi tal-iffirmar tal-Protokolli ma jiġux estiżi jew ma jitneħħewx, l-ebda Parti Kontraenti għall-Ftehim Interbus ma tista’ tiffirmahom u, konsegwentement tapprovahom jew tirratifikahom u ssir ukoll Parti Kontraenti tal-Protokolli. Dan ikollu konsegwenzi serji: il-Protokoll dwar is-servizzi regolari u s-servizzi regolari speċjali ma jkunx jista’ jidħol fis-seħħ peress li jirrikjedi erba’ ratifiki, filwaqt li l-Protokoll dwar ir-Renju tal-Marokk, iffirmat, approvat jew irratifikat minn erba’ Partijiet Kontraenti għall-Ftehim Interbus, ikun jista’ jidħol fis-seħħ iżda jkun ikopri biss erbgħa mit-tmien Partijiet Kontraenti attwali u dan jagħmel il-governanza tal-Ftehim Interbus kollu kumplessa żżejjed u prattikament ifixkel il-possibbiltà li r-Renju tal-Marokk jidħol f’relazzjoni ta’ trattat mal-Partijiet Kontraenti kollha għall-Ftehim Interbus.
               
               
                  Barra minn hekk, jekk ir-Renju tal-Marokk jaderixxi għall-Ftehim Interbus qabel il-Partijiet Kontraenti attwali kollha għall-Ftehim Interbus jirratifikaw il-Protokoll dwar ir-Renju tal-Marokk, dan ikun qed joħloq fil-prattika Ftehim Interbus ġdid u iżgħar fil-Ftehim ewlieni (wieħed mar-Renju tal-Marokk u l-Partijiet Kontraenti li għalihom ikun daħal fis-seħħ il-Protokoll, u ieħor mat-tmien Partijiet Kontraenti attwali eżistenti mingħajr ir-Renju tal-Marokk). Tali arranġament mhuwiex previst fil-Ftehim Interbus u jagħmel il-governanza tal-Ftehim Interbus prattikament impossibbli. Għalhekk ikun xieraq li jiġi emendat l-Artikolu 4 tal-Protokoll dwar ir-Renju tal-Marokk sabiex dak il-Protokoll jidħol fis-seħħ biss wara li l-Partijiet Kontraenti kollha jkunu approvawh jew irratifikawh.
               
               
                  Peress li sadanittant waħda mill-Partijiet Kontraenti għall-Ftehim Interbus biddlet id-denominazzjoni uffiċjali tagħha, jiġifieri r-Repubblika tal-Maċedonja ta’ Fuq, jista’ jkun opportun ukoll li jiġu emendati ż-żewġ Protokolli biex issir referenza għal dik il-Parti Kontraenti bid-denominazzjoni l-ġdida tagħha.  
               
               
                  Jenħtieġ li l-modifika tal-Protokolli ma taffettwax il-validità tal-firem li diġà saru.
               
            
            
               2. RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT
            
            
               
                  Il-Kummissjoni ma wettqitx valutazzjoni tal-impatt, u lanqas ma użat għarfien espert estern rigward l-emendi ssuġġeriti f’din ir-Rakkomandazzjoni peress li ma jikkonċernawx is-sustanza taż-żewġ Protokolli.
               
            
            
               3. ELEMENTI ĠURIDIĊI TAR-RAKKOMANDAZZJONI
            
            
               •Bażi ġuridika
            
            
               
                  Il-bażi ġuridika hija t-Trattat dwar il-Funzjonament tal-Unjoni Ewropea (TFUE), u b’mod partikolari l-Artikolu 218(3) u (4) tat-TFUE.
               
            
         
         
            
               •Sussidjarjetà (għall-kompetenza mhux esklużiva) u Proporzjonalità
            
            
               
                  Is-sussidjarjetà jew il-proporzjonalità mhumiex ikkonċernati minħabba li l-kwistjoni hija l-ewwel nett ta’ kompetenza esterna esklużiva tal-Unjoni.
               
            
            
               •Konsistenza mad-dispożizzjonijiet eżistenti fil-qasam ta’ politika
            
            
               
                  Ir-Rakkomandazzjoni proposta hija konsistenti mal-politika tat-trasport komuni u ma’ politiki esterni oħra tal-Unjoni.
               
            
            
               4. IMPLIKAZZJONI BAĠITARJA
            
            
               
                  Xejn.
               
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tawtorizza l-ftuħ tan-negozjati dwar l-emendar tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk
            
            
               IL-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 218(3) u (4) tiegħu,
            
            
               Wara li kkunsidra r-rakkomandazzjoni tal-Kummissjoni Ewropea
                  5
               ,
            
            
               Billi:
            
            
               (1)Il-konklużjoni tal-Ftehim Interbus dwar it-trasport okkażjonali internazzjonali tal-passiġġieri bil-kowċ u bix-xarabank (“il-Ftehim Interbus”) kien approvat f’isem l-Unjoni permezz tad-Deċiżjoni tal-Kunsill tat-3 ta’ Ottubru 2002
                  6
               . Il-Ftehim Interbus daħal fis-seħħ fl-1 ta’ Jannar 2003.
            
            
               (2)Il-Kunsill adotta d-Deċiżjoni (UE) 2018/1195
                  7
                u d-Deċiżjoni (UE) 2018/1211
                  8
                fis-16 ta’ Lulju 2018 dwar l-iffirmar, f’isem l-Unjoni Ewropea, ta’ Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank (minn hawn ’il quddiem “il-Protokoll dwar is-servizzi regolari u s-servizzi regolari speċjali”) u ta’ Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk (minn hawn ’il quddiem “il-Protokoll dwar ir-Renju tal-Marokk”).
            
            
               (3)L-Unjoni ffirmat il-Protokoll dwar is-servizzi regolari u s-servizzi regolari speċjali fl-24 ta’ Settembru 2018 u l-Protokoll dwar ir-Renju tal-Marokk fil-11 ta’ April 2019.
            
            
               (4)Minbarra l-Unjoni, il-Protokoll dwar ir-Renju tal-Marokk ġie ffirmat mill-Bożnija-Ħerzegovina, il-Montenegro u t-Turkija. Fir-rigward tal-Protokoll dwar it-trasport internazzjonali regolari u regolari speċjali ta’ passiġġieri bil-kowċ u bix-xarabank, l-Unjoni biss iffirmatu.
            
            
               (5)Il-perjodu li matulu ż-żewġ Protokolli kienu miftuħa għall-iffirmar skada fis-16 ta’ April 2019. Sabiex il-Partijiet Kontraenti attwali għall-Ftehim Interbus li għadhom ma ffirmawx u ma kkonkludewx iż-żewġ Protokolli, jitħallew jagħmlu dan, huwa xieraq li l-Protokolli jiġu emendati sabiex ma jipprevedux perjodu speċifiku li matulu jkunu miftuħa għall-iffirmar. 
            
            
               (6)Ikun xieraq li jiġi emendat il-Protokoll dwar ir-Renju tal-Marokk sabiex jidħol fis-seħħ wara li l-Partijiet Kontraenti attwali kollha għall-Ftehim Interbus ikunu ffirmaw u rratifikawh.
            
            
               (7)Waħda mill-Partijiet Kontraenti għall-Ftehim Interbus immodifikat id-denominazzjoni uffiċjali tagħha, jiġifieri r-Repubblika tal-Maċedonja ta’ Fuq, u jkun xieraq li dan jitqies fit-testi tal-Protokolli.
            
         
         
            
               (8) Il-firem tal-Protokolli li saru qabel is-16 ta’ April 2019 jenħtieġ li jibqgħu validi.
            
            
               (9) Għalhekk, jenħtieġ li l-Kummissjoni tkun awtorizzata tinnegozja, f’isem l-Unjoni Ewropea, l-emendi għall-Protokoll dwar is-servizzi regolari u s-servizzi regolari speċjali u għall-Protokoll tar-Renju tal-Marokk,
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-Kummissjoni hija b’dan awtorizzata tinnegozja, f’isem l-Unjoni Ewropea, emendi għall-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u għall-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk b’tali mod li ma jkun hemm l-ebda limitazzjoni fuq il-perjodu li matulu l-Protokolli jkunu miftuħa għall-iffirmar, li titqies il-bidla fid-denominazzjoni ta’ waħda mill-Partijiet Kontraenti għall-Ftehim Interbus u li jkun hemm modalità ġdida għad-dħul fis-seħħ tal-Protokoll fir-Renju tal-Marokk.
            
            
               Artikolu 2
            
            
               Id-direttivi tan-negozjati huma stabbiliti fl-Anness.
            
            
               Artikolu 3
            
            
               In-negozjati għandhom isiru b’konsultazzjoni ma’ [name of the special committee to be inserted by the Council].
            
            
               Artikolu 4
            
            
               Din id-Deċiżjoni hija indirizzata lill-Kummissjoni.
            
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU L 321, 26.11.2002, p. 13.
               
               
                  
                     (2)
                  
                        Flimkien mal-Unjoni Ewropea, il-pajjiżi li ġejjin huma wkoll Partijiet Kontraenti għall-Ftehim Interbus: Ir-Repubblika tal-Albanija, il-Bożnija-Ħerzegovina, ir-Repubblika tal-Moldova, il-Montenegro, ir-Repubblika tal-Maċedonja ta’ Fuq, ir-Repubblika tat-Turkija u l-Ukrajna (minn hawn ’il quddiem “il-Partijiet Kontraenti tal-Interbus”).
               
               
                  
                     (3)
                  
                        SGS14/15073 tal-5 ta’ Diċembru 2014.
               
               
                  
                     (4)
                  
                        Id-Deċiżjoni tal-Kunsill (UE) 2018/1195 tas-16 ta’ Lulju 2018 dwar l-iffirmar, f’isem l-Unjoni Ewropea, ta’ Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank (ĠU L 214, 23.8.2018, p. 3).Id-Deċiżjoni tal-Kunsill (UE) 2018/1211 tas-16 ta’ Lulju 2018 dwar l-iffirmar, f’isem l-Unjoni Ewropea, ta’ Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk (ĠU L 222, 3.9.2018, p. 1).
               
               
                  
                     (5)
                  
                        [ADD REFERENCE]
               
               
                  
                     (6)
                  
                        Id-Deċiżjoni tal-Kunsill tat-3 ta’ Ottubru 2002 dwar il-konklużjoni tal-Ftehim Interbus dwar it-trasport okkażjonali internazzjonali tal-passiġġieri bil-coach u bix-xarabank (ĠU L 321, 26.11.2002, p. 11).
               
               
                  
                     (7)
                  
                        ĠU L 214, 23.8.2018, p. 3.
               
               
                  
                     (8)
                  
                        ĠU L 222, 3.9.2018, p. 1.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 29.11.2019
            COM(2019) 622 final
            ANNESS
            ta' [...]
            Rakkomandazzjoni għal Deċiżjoni tal-Kunsill
            li tawtorizza l-ftuħ tan-negozjati dwar l-emendar tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk
            
               
         
         
            
               ANNESS 
            
            
               Id-Direttivi tan-negozjati dwar l-emendar tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk.
            
            
            
               1.L-iskadenza għall-iffirmar tal-Protokoll għall-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) fir-rigward tat-trasport internazzjonali regolari u regolari speċjali ta’ passiġġieri bil-kowċ u bix-xarabank u tal-Protokoll li jemenda l-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni għar-Renju tal-Marokk li attwalment hija stabbilita fl-Artikoli 20(1) u 2 rispettivament bħala s-16 ta’ April 2019, jenħtieġ li tiġi eliminata. 
            
            
            
               2.Ir-referenzi għall-“Eks-Repubblika Jugoslava tal-Maċedonja” fiż-żewġ Protokolli jenħtieġ li jiġu sostitwiti bir-“Repubblika tal-Maċedonja ta’ Fuq”.
            
            
            
               3.Il-Protokoll li jemenda l-Ftehim dwar it-trasport internazzjonali tal-passiġġieri bil-kowċ u bix-xarabank (Ftehim Interbus) billi tiġi estiża l-possibbiltà ta’ adeżjoni tar-Renju tal-Marokk jenħtieġ li jidħol fis-seħħ biss wara li l-Partijiet Kontraenti attwali kollha għall-Ftehim Interbus jikkonkludu dak il-Protokoll.  
            
            
            
               4.Jenħtieġ li n-negozjatur isib l-aktar forma xierqa ta’ strument internazzjonali li permezz tiegħu jiġu miftiehma l-emendi. Il-firem li diġà saru jenħtieġ li ma jiġux affettwati.